title: A Bizottság (EU) 2017/1473 végrehajtási rendelete (2017. augusztus 14.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról (EGT-vonatkozású szöveg. )

text:
               15.8.2017

               HU

               Az Európai Unió Hivatalos Lapja

               L 210/4

         A BIZOTTSÁG (EU) 2017/1473 VÉGREHAJTÁSI RENDELETE
   (2017. augusztus 14.)
   a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (3) bekezdésére és 38. cikke d) pontjára,
   mivel:

               (1)

               Az 1235/2008/EK bizottsági rendelet (2) IV. melléklete meghatározza azon ellenőrző hatóságok és ellenőrző szervek jegyzékét, amelyek harmadik országokban illetékesek ellenőrzések elvégzésére és tanúsítványok kiadására az egyenértékűség tekintetében.

               (2)

               Az IOAS, egy ökológiai gazdálkodás terén működő akkreditációs szervezet arról tájékoztatta a Bizottságot, hogy a Bolicert Ltd. akkreditációjának felfüggesztéséről határozott.

               (3)

               Az 1235/2008/EK rendelet 12. cikke (1) bekezdésének c) pontja értelmében a Bizottság a kapott információk alapján, vagy ha az ellenőrző szerv nem bocsátja rendelkezésre az előírt információkat, bármikor felfüggesztheti az adott ellenőrző szervnek az említett rendelet IV. mellékletében foglalt jegyzékben szereplő bejegyzését.

               (4)

               A Bizottság felkérte a Bolicert Ltd.-t egy érvényes akkreditációs bizonyítvány benyújtására és arra, hogy a 834/2007/EK rendelet előírásainak megfelelően kellő időben tegyen megfelelő helyreigazító intézkedéseket, de a megadott határidőn belül nem érkezett válasz. A Bolicert Ltd.-re vonatkozó, az 1235/2008/EK rendelet IV. mellékletében szereplő bejegyzést ezért fel kell függeszteni, amíg nem érkeznek kielégítő információk.

               (5)

               Az 1235/2008/EK rendelet IV. mellékletét ezért ennek megfelelően módosítani kell.

               (6)

               Az e rendeletben előírt intézkedések összhangban vannak az ökológiai termeléssel foglalkozó bizottság véleményével,

         ELFOGADTA EZT A RENDELETET:
   1. cikk
   A „Bolicert Ltd.”-re vonatkozó bejegyzés törlésre kerül az 1235/2008/EK rendelet IV. mellékletéből.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 14-én.

            a Bizottság részéről

            az elnök

         Jean-Claude JUNCKER

      (1)  HL L 189., 2007.7.20., 1. o.

      (2)  A Bizottság 1235/2008/EK rendelete (2008. december 8.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).


title: A Bizottság 688/2011/EU végrehajtási rendelete ( 2011. július 18. ) a 2011. év tekintetében a friss gyümölcsök és zöldségek belső piacon és harmadik országokban történő megismertetésével és promóciójával kapcsolatos programok benyújtására és kiválasztására vonatkozó kiegészítő időszak megállapítása révén az 501/2008/EK rendelettől való eltérésről

text:
               19.7.2011

               HU

               Az Európai Unió Hivatalos Lapja

               L 188/6

         A BIZOTTSÁG 688/2011/EU VÉGREHAJTÁSI RENDELETE
   (2011. július 18.)
   a 2011. év tekintetében a friss gyümölcsök és zöldségek belső piacon és harmadik országokban történő megismertetésével és promóciójával kapcsolatos programok benyújtására és kiválasztására vonatkozó kiegészítő időszak megállapítása révén az 501/2008/EK rendelettől való eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló, 2007. december 17-i 3/2008/EK tanácsi rendeletre (1) és különösen annak 15. cikkére,
   mivel:

               (1)

               A 3/2008/EK rendelet 3. cikke (1) bekezdésének c) pontja értelmében azon ágazatokat vagy termékeket, amelyek a teljesen vagy részben az uniós költségvetésből finanszírozott tájékoztató és promóciós intézkedések tárgyát képezhetik, az adott ágazatban jelentkező sajátos vagy konjunkturális problémák kezelésének szükségességét figyelembe véve kell meghatározni.

               (2)

               A 3/2008/EK rendelet 3. cikke (2) bekezdésének a) pontja értelmében azok a termékek képezhetik a teljesen vagy részben az uniós költségvetésből finanszírozott, harmadik országokban végrehajtandó tájékoztató és promóciós intézkedések tárgyát, amelyek esetében lehetőség van kivitelre vagy új piacok meghódítására, különösen, ha e termékek kiviteléhez nem nyújtanak export-visszatérítést.

               (3)

               A friss gyümölcsök és zöldségek ágazatát korábban sohasem tapasztalt mértékű válság sújtja az Escherichia coli baktérium által okozott járvány okán. A betegség megjelenése megrendítette a fogyasztók bizalmát, és ennek következtében a fogyasztás jelentősen visszaesett. Célszerű tehát erősíteni a vásárlók bizalmát az Unióban termesztett frissgyümölcs- és frisszöldség-termékek iránt.

               (4)

               A bizalom megrendülése súlyos gazdasági következményekkel is járt, amelyek számos, a frissgyümölcs- és frisszöldség-ágazatban tevékeny uniós vállalkozást tönkretehetnek. Ezért célszerű bővíteni az Unióban termesztett frissgyümölcs- és frisszöldség-termékek harmadik országokba irányuló exportjának lehetőségeit.

               (5)

               Ebben az összefüggésben érdemes a frissgyümölcs- és frisszöldség-ágazati vállalkozások számára lehetővé tenni, hogy a 3/2008/EK rendelet értelmében uniós társfinanszírozásban részesülhessenek, és hogy ennek érdekében a következő hetekben tájékoztató és promóciós célú programjavaslatokat nyújthassanak be a nemzeti hatóságokhoz, hogy azok még az év vége előtt kiválasztásra és adott esetben a Bizottság részéről jóváhagyásra kerülhessenek. E programok benyújtásának a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló 3/2008/EK tanácsi rendelet alkalmazására vonatkozó részletes szabályok megállapításáról szóló, 2008. június 5-i 501/2008/EK bizottsági rendelet (2) 8. és 11. cikkében előírt szokásos éves ütemezéstől függetlenül kell történnie.

               (6)

               Így a 2011. év tekintetében eltérést kell megállapítani az 501/2008/EK rendelet előírásaitól a frissgyümölcs- és frisszöldség-termékek belső piacon és harmadik országokban történő megismertetését és promócióját célzó programok kapcsán.

               (7)

               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,

         ELFOGADTA EZT A RENDELETET:
   1. cikk
   Az 501/2008/EK rendelet 8. cikke (1) bekezdésének második albekezdésében és 11. cikke (1) és (3) bekezdésében előírt szokásos éves ütemezés sérelme nélkül a 2011. év tekintetében a frissgyümölcs- és frisszöldség-termékek belső piacon és harmadik országokban történő megismertetését és promócióját célzó programok számára kiegészítő ütemezési időszak kerül megállapításra a következők szerint:

               a)

               a frissgyümölcs- és frisszöldség-ágazatra nézve reprezentatív szakmai vagy szakmaközi szervezetek 2011. augusztus 16-ig terjeszthetik programjaikat a tagállamok elé;

               b)

               a tagállamok 2011. szeptember 15-ig eljuttatják a Bizottsághoz az általuk kiválasztott programokat tartalmazó ideiglenes jegyzéket;

               c)

               a Bizottság legkésőbb 2011. november 15-ig határoz arról, hogy mely programokat társfinanszírozhatja.

         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 18-án.

            a Bizottság részéről

            az elnök

         José Manuel BARROSO

      (1)  HL L 3., 2008.1.5., 1. o.

      (2)  HL L 147., 2008.6.6., 3. o.


title: A Bizottság (EU) 2016/1212 végrehajtási rendelete (2016. július 25.) a 2009/65/EK európai parlamenti és tanácsi irányelvnek megfelelően az adatok benyújtásához használt egységes eljárásokra és formanyomtatványokra vonatkozó végrehajtás-technikai standardok meghatározásáról (EGT-vonatkozású szöveg)

text:
                  26.7.2016

                  HU

                  Az Európai Unió Hivatalos Lapja

                  L 199/6

            A BIZOTTSÁG (EU) 2016/1212 VÉGREHAJTÁSI RENDELETE
      (2016. július 25.)
      a 2009/65/EK európai parlamenti és tanácsi irányelvnek megfelelően az adatok benyújtásához használt egységes eljárásokra és formanyomtatványokra vonatkozó végrehajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról szóló, 2009. július 13-i 2009/65/EK európai parlamenti és tanácsi irányelvre (1) és különösen annak 99e. cikke (3) bekezdésére,
      mivel:

                  (1)

                  A 2009/65/EK irányelv 99e. cikkével összefüggésben helyénvaló közös eljárásokat és formanyomtatványokat meghatározni az illetékes hatóságok által az általuk kiszabott szankciókról és intézkedésekről az Európai Értékpapírpiaci Hatóság (ESMA) rendelkezésére bocsátandó adatok benyújtásához.

                  (2)

                  Annak érdekében, hogy az ESMA képes legyen a 2009/65/EK irányelv 99. cikke alapján kiszabott szankciók és intézkedések megfelelő azonosítására és nyilvántartására, helyénvaló előírni, hogy az illetékes hatóságok részletes és harmonizált adatokat bocsássanak rendelkezésére a bejelentett szankciókról és intézkedésekről.

                  (3)

                  El kell kerülni a potenciális kettős bejegyzéseket és a tagállambeli adatszolgáltató hatóságok közötti negatív összeütközést. E cél megvalósításának leghatékonyabb és legolcsóbb módja, ha az ESMA-val való kapcsolattartás érdekében minden tagállam kijelöli saját egyablakos kapcsolattartó pontját.

                  (4)

                  Abból a célból, hogy az ESMA által a 2009/65/EK irányelv 99e. cikkének (1) bekezdésével összhangban közzéteendő, szankciókról és intézkedésekről szóló éves jelentés érdemi információkat tartalmazzon, az illetékes hatóságoknak az adatszolgáltatást a 2009/65/EK irányelv megsértett cikkét egyértelműen feltüntető speciális formanyomtatványokon kell elvégezniük.

                  (5)

                  A nyilvánosságra hozott közigazgatási szankciókra és intézkedésekre vonatkozó, a 2009/65/EK irányelv 99e. cikkének (2) bekezdése szerinti adatszolgáltatásnak kellően részletesnek kell lennie a szankciók és az intézkedések egyértelmű azonosításához. Helyénvaló ezért meghatározni az illetékes hatóságok által e célra alkalmazandó formanyomtatványt.

                  (6)

                  Ez a rendelet az ESMA által a Bizottságnak benyújtott végrehajtás-technikai standardtervezeten alapul.

                  (7)

                  A rendelet alapját képező végrehajtás-technikai standardtervezetről az ESMA nem tartott nyilvános konzultációt, és nem vizsgálta az érintett illetékes hatóságoknak ezen egységes formanyomtatványok és eljárások bevezetéséhez kapcsolódó potenciális előnyét és hasznát sem, mivel ez a rendelet hatókörét és hatását tekintve aránytalan lett volna, hiszen a végrehajtás-technikai standardok címzettjei csak a tagállami illetékes hatóságok, és nem a piaci szereplők. Az ESMA kikérte az 1095/2010/EU európai parlamenti és tanácsi rendelet 37. cikkével összhangban létrehozott Értékpapírpiaci Érdekképviseleti Csoport véleményét (2),

            ELFOGADTA EZT A RENDELETET:
      1. cikk
      Kapcsolattartó pontok
      (1)   Az illetékes hatóságok minden egyes tagállamban kijelölik a 2. és a 3. cikkben említett adatok megküldéséért és az ilyen adatok benyújtásával kapcsolatos ügyekben folytatott kommunikációért felelős egyablakos kapcsolattartó pontot.
      (2)   Az (1) bekezdésben említett kapcsolattartó pontról az illetékes hatóságok értesítik az Európai Értékpapírpiaci Hatóságot (ESMA).
      (3)   Az ESMA kijelöli a 2. cikkben említett adatok fogadásáért és a 2. és a 3. cikkben említett adatok fogadásával kapcsolatos ügyekben folytatott kommunikációért felelős kapcsolattartó pontot.
      (4)   Az ESMA a (3) bekezdésben említett kapcsolattartó pontot weboldalán közzéteszi.
      2. cikk
      Az összesített adatok éves benyújtása
      Az illetékes hatóságok a 2009/65/EK irányelv 99e. cikkének (1) bekezdésében említett adatokat az e rendelet I. mellékletében meghatározott formanyomtatványon nyújtják be az ESMA-nak.
      Az adatok az előző naptári évben kiszabott összes szankciót és intézkedést tartalmazzák.
      A formanyomtatványt elektronikus úton kell kitölteni, és az 1. cikk (3) bekezdésében említett kapcsolattartó pontnak kell megküldeni, e-mailben, minden évben legkésőbb március 31-ig.
      3. cikk
      Adatszolgáltatási eljárások és formanyomtatványok
      (1)   Az illetékes hatóságoknak a 2009/65/EK irányelv 99e. cikkének (2) bekezdésében említett közigazgatási szankciókra és intézkedésekre vonatkozó adatokat a 2009/65/EK rendelet 99e. cikkének megfelelően az ESMA által az ilyen adatok fogadása, tárolása és közzététele céljából létrehozott információs technológiai rendszer és a kapcsolódó adatbázis meglévő felhasználói felületén kell megadniuk.
      (2)   A közigazgatási szankciókra és intézkedésekre vonatkozó adatokat a II. mellékletben meghatározott formátumú adatszolgáltatási fájlban kell benyújtani az ESMA-nak.
      4. cikk
      A szolgáltatott adatok érvénytelenítése és aktualizálása
      (1)   Ha az illetékes hatóság érvényteleníteni kívánja az ESMA-nak korábban a 3. cikkel összhangban benyújtott adatszolgáltatási fájlt, akkor azt törölnie kell, és újat kell küldenie.
      (2)   Ha az illetékes hatóság aktualizálni kívánja az ESMA-nak korábban a 3. cikkel összhangban benyújtott adatszolgáltatási fájlt, akkor azt az aktualizált adatokkal újból be kell nyújtania.
      5. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. július 25-én.

               a Bizottság részéről

               az elnök

            Jean-Claude JUNCKER

         (1)  HL L 302., 2009.11.17., 32. o.

         (2)  Az Európai Parlament és a Tanács 2010. november 24-i 1095/2010/EU rendelete az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

         I. MELLÉKLET

            Formanyomtatvány a kiszabott szankciókra és intézkedésekre vonatkozó összesített adatok éves benyújtásához

         Szövege kép

            A kiszabott szankciókra és intézkedésekre vonatkozó összesített adatok
            [Az illetékes hatóság neve] – [év]
            FELADÓ:
            Tagállam:
            Illetékes hatóság:
            Cím:
            (A kijelölt kapcsolattartó elérhetőségei)
            Név:
            Tel.:
            E-mail:
            CÍMZETT:
            ESMA
            (A kijelölt kapcsolattartó elérhetőségei)
            Név:
            Tel.:
            E-mail:
            Tisztelt [a megfelelő személy neve]!
            A 2009/65/EK irányelv 99e. cikkének (1) bekezdésével összhangban benyújtom Önnek a(z) [illetékes hatóság neve] által kiszabott szankciókra és intézkedésekre vonatkozó összesített adatokat.
            Szankciók:
            A 2009/65/EK irányelv azon cikke, amelyet azon nemzeti rendelkezések ültetnek át, amelyeket megsértettek
            A tárgyidőszakban kiszabott szankciók száma
            A tárgyidőszakban kiszabott szankciók összege
            [a vonatkozó cikk, bekezdés, albekezdés száma]
            [szankciók száma]
            [szankciók összege (*)]
            Szankciók összesen
            [szankciók száma összesen (†)]
            [szankciók összege összesen (*) (†)]
            (*) Az értékeket euróban vagy nemzeti valutában kell megadni. Ha az adott szankciók nemcsak a 2009/65/EK irányelv adott cikkének megsértéséhez kapcsolódnak, hanem más rendelkezésekéhez is, az érték mellett tüntesse fel az „ÖSSZESÍTETT ÉRTÉK” megjegyzést.
            (†) Mivel a kiszabott szankciók hátterében egynél több jogszabályi rendelkezés is állhat, előfordulhat, hogy az egyes sorokon feltüntetett értékek összege nem egyezik meg az összesítő sorban szereplő értékkel.

         Szövege kép

            Intézkedések:
            A 2009/65/EK irányelv azon cikke, amelyet azon nemzeti rendelkezések ültetnek át, amelyeket megsértettek
            A tárgyidőszakban kiszabott intézkedések száma
            [a vonatkozó cikk, bekezdés, albekezdés száma]
            [intézkedések száma]
            Intézkedések összesen
            [intézkedések száma összesen (†)]
            (†) Mivel a kiszabott intézkedések hátterében egynél több jogszabályi rendelkezés is állhat, előfordulhat, hogy az egyes sorokon feltüntetett értékek összege nem egyezik meg az összesítő sorban szereplő értékkel.
            Tisztelettel:
            [aláírás]

         II. MELLÉKLET

            Formanyomtatvány a nyilvánosságra hozott közigazgatási szankciókra és intézkedésekre vonatkozó adatok benyújtásához

         Szövege kép

            Mező
            Leírás
            Típus
            Jogszabály
            A közigazgatási bírság vagy intézkedés kiszabásának alapját képező uniós jogszabály rövidítése
            Kötelező
            Tagállam
            A közigazgatási bírságot vagy intézkedést bejelentő illetékes hatóság tagállamának rövidítése
            Kötelező
            Jogalany-azonosító
            A közigazgatási bírsággal vagy intézkedéssel sújtott jogalany egyedi azonosítására szolgáló azonosító kód
            Kötelező
            A hatóság kódja
            A közigazgatási bírságot vagy intézkedést bejelentő hatóság azonosító kódja
            Kötelező
            A jogalanyra alkalmazandó jogszabály
            A jogalanyra alkalmazandó, a közigazgatási bírság vagy intézkedés kiszabásának alapját képező uniós jogszabály rövidítése
            Kötelező
            A jogalany teljes neve
            A közigazgatási bírsággal vagy intézkedéssel sújtott jogalany teljes neve
            Választható
            A személy teljes neve
            A közigazgatási bírsággal vagy intézkedéssel sújtott személyek teljes neve
            Kötelező (csak természetes személy esetében)
            Szankcionáló illetékes nemzeti hatóság
            A közigazgatási bírságot vagy intézkedést kiszabó illetékes nemzeti hatóság rövidítése
            Kötelező
            Szabad szöveg
            A közigazgatási bírság vagy intézkedés szövege a fő nyelven
            Kötelező
            Szabad szöveg
            A közigazgatási bírság vagy intézkedés szövege más nyelven (*)
            Választható
            Dátum
            A közigazgatási bírság vagy intézkedés illetékes hatóság általi kiszabásának dátuma
            Kötelező
            Lejárati dátum
            A közigazgatási bírság vagy intézkedés végének dátuma
            Választható
            (*) Más nyelv a nemzetközi pénzügyi környezetben használt szokásos nyelv vagy a tagállam más hivatalos nyelve lehet.


title: A Bizottság 465/2014/EU végrehajtási rendelete ( 2014. május 6. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               7.5.2014

               HU

               Az Európai Unió Hivatalos Lapja

               L 134/40

         A BIZOTTSÁG 465/2014/EU VÉGREHAJTÁSI RENDELETE
   (2014. május 6.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 6-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 765/2014/EU végrehajtási rendelete (2014. július 11.) egyes áruk Kombinált Nómenklatúra szerinti besorolásáról

text:
               16.7.2014

               HU

               Az Európai Unió Hivatalos Lapja

               L 209/7

         A BIZOTTSÁG 765/2014/EU VÉGREHAJTÁSI RENDELETE
   (2014. július 11.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 11-én.

            a Bizottság részéről,

            az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Fagyasztott gyümölcsök keveréke az alábbi összetevőkből (tömegszázalékban):

                              földieper

                              55

                              banán

                              20

                              ananász

                              15

                              áfonya

                              10

                        A zacskóban kiszerelt termék a fagyasztott gyümölcsöket darabokban tartalmazza keverőkészülékben való vegyítésre készen.

                  0811 10 90

                  A besorolást a Kombinált Nómenklatúra értelmezésére szolgáló 1., 3. b) és 6. általános szabály, valamint a 0811, a 0811 10 és a 0811 10 90 KN-kód szövegezése határozza meg.
                  A termék különböző fagyasztott gyümölcsök keveréke. Lényeges jellemzőjét a földieper adja, tekintve, hogy a terméket legnagyobb részt az alkotja.
                  A terméket ezért földieperként a 0811 10 90 KN-kód alá kell besorolni.


title: A Bizottság (EU) 2015/2017 végrehajtási rendelete (2015. november 11.) a 2009/138/EK európai parlamenti és tanácsi irányelvnek megfelelően az euróhoz rögzített pénznemek esetében a devizaárfolyam-kockázat tőkeszükségletének kiszámításához alkalmazandó kiigazított tényezőkre vonatkozó végrehajtás-technikai standardok meghatározásáról (EGT-vonatkozású szöveg)

text:
               12.11.2015

               HU

               Az Európai Unió Hivatalos Lapja

               L 295/21

         A BIZOTTSÁG (EU) 2015/2017 VÉGREHAJTÁSI RENDELETE
   (2015. november 11.)
   a 2009/138/EK európai parlamenti és tanácsi irányelvnek megfelelően az euróhoz rögzített pénznemek esetében a devizaárfolyam-kockázat tőkeszükségletének kiszámításához alkalmazandó kiigazított tényezőkre vonatkozó végrehajtás-technikai standardok meghatározásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (1) (Szolvencia II.) és különösen annak 109a. cikke (2) bekezdésének c) pontjára,
   mivel:

               (1)

               Az ebben a rendeletben meghatározott kiigazítások figyelembe veszik az (EU) 2015/35 felhatalmazáson alapuló bizottsági rendelet (2) 188. cikkének (5) bekezdésében rögzített részletes kritériumokat.

               (2)

               A devizaárfolyam-kockázat tőkeszükségletének kiszámítása során az euróhoz rögzített pénznemek egységes kezelésének biztosítása érdekében kiigazított tényezőket kell meghatározni a devizaárfolyam-kockázatra vonatkozóan, az euro és az euróhoz rögzített pénznemek közötti átváltási árfolyam, valamint két, az euróhoz rögzített pénznem közötti átváltási árfolyam tekintetében.

               (3)

               Ez a rendelet az Európai Biztosítás- és Foglalkoztatóinyugdíj-hatóság által a Bizottságnak benyújtott végrehajtás-technikai standardtervezeteken alapul.

               (4)

               Az Európai Biztosítás- és Foglalkoztatóinyugdíj-hatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1094/2010/EU európai parlamenti és tanácsi rendelet (3) 37. cikkével összhangban létrehozott biztosítási és viszontbiztosítási érdekképviseleti csoport véleményét,

         ELFOGADTA EZT A RENDELETET:
   1. cikk
   A devizaárfolyam-kockázatra vonatkozó kiigazított tényezők, ha a hazai vagy külföldi pénznem az euro
   Ha a hazai vagy külföldi pénznem az euro, az (EU) 2015/35 felhatalmazáson alapuló rendelet 188. cikke (3) és (4) bekezdésének alkalmazásában a 25 %-os tényezőt a következők váltják fel:

               a)

               0,39 %, ha a másik pénznem a dán korona (DKK);

               b)

               1,81 %, ha a másik pénznem a leva (BGN);

               c)

               2,18 %, ha a másik pénznem a CFA-frank (BCEAO) (XOF);

               d)

               1,96 %, ha a másik pénznem a CFA-frank (BEAC) (XAF);

               e)

               2,00 %, ha a másik pénznem a comore-i frank (KMF).

         2. cikk
   A devizaárfolyam-kockázatra vonatkozó kiigazított tényezők, ha a hazai vagy külföldi pénznem az euróhoz rögzített pénznem
   Az (EU) 2015/35 felhatalmazáson alapuló rendelet 188. cikke (3) és (4) bekezdésének alkalmazásában a 25 %-os tényezőt a következők váltják fel:

               a)

               2,24 %, ha a két pénznem a DKK és a BGN;

               b)

               2,62 %, ha a két pénznem a DKK és az XOF;

               c)

               2,40 %, ha a két pénznem a DKK és az XAF;

               d)

               2,44 %, ha a két pénznem a DKK és a KMF;

               e)

               4,06 %, ha a két pénznem a BGN és az XOF;

               f)

               3,85 %, ha a két pénznem a BGN és az XAF;

               g)

               3,89 %, ha a két pénznem a BGN és a KMF;

               h)

               4,23 %, ha a két pénznem az XOF és az XAF;

               i)

               4,27 %, ha a két pénznem az XOF és a KMF;

               j)

               4,04 %, ha a két pénznem az XAF és a KMF.

         3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 11-én.

            a Bizottság részéről

            az elnök

         Jean-Claude JUNCKER

      (1)  HL L 335., 2009.12.17., 1. o.

      (2)  A Bizottság 2014. október 10-i (EU) 2015/35 felhatalmazáson alapuló rendelete a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről (HL L 12., 2015.1.17., 1. o.).

      (3)  Az Európai Parlament és a Tanács 2010. november 24-i 1094/2010/EU rendelete az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).


title: A Bizottság 1130/2014/EU végrehajtási rendelete ( 2014. október 22. ) az 510/2014/EU európai parlamenti és tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Európai Unióba történő behozatalára vonatkozó 2015. évi vámkontingens megnyitásáról

text:
               24.10.2014

               HU

               Az Európai Unió Hivatalos Lapja

               L 305/104

         A BIZOTTSÁG 1130/2014/EU VÉGREHAJTÁSI RENDELETE
   (2014. október 22.)
   az 510/2014/EU európai parlamenti és tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Európai Unióba történő behozatalára vonatkozó 2015. évi vámkontingens megnyitásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (1) és különösen annak 16. cikke (1) bekezdésének a) pontjára,
   tekintettel az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás megkötéséről szóló, 2004. október 25-i 2004/859/EK tanácsi határozatra (2) és különösen annak 3. cikkére,
   mivel:

               (1)

               Az Európai Gazdasági Közösség és a Norvég Királyság között 1973. május 14-én létrejött megállapodás (3) („az Európai Gazdasági Közösség és a Norvég Királyság közötti kétoldalú szabadkereskedelmi megállapodás”) 2. jegyzőkönyve és az EGT-megállapodás 3. jegyzőkönyve (4) megállapítja a szerződő felek közötti kereskedelmi szabályokat egyes mezőgazdasági és feldolgozott mezőgazdasági termékekre vonatkozóan.

               (2)

               Az EGT-megállapodás 3. jegyzőkönyve nullaszázalékos vámtételt ír elő a 2202 10 00 KN-kód alá sorolt, hozzáadott cukrot vagy más édesítőanyagot tartalmazó vagy ízesített vizekre, valamint a 2202 90 10 KN-kód alá sorolt más alkoholmentes italokra, amelyek nem tartalmaznak a 0401–0404 vámtarifaszám alá tartozó terméket, vagy a 0401–0404 vámtarifaszám alá tartozó termékekből nyert zsírt.

               (3)

               A 2004/859/EK határozattal jóváhagyott, az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás (5) (a továbbiakban: levélváltás formájában létrejött megállapodás) a kérdéses vizekre és egyéb italokra vonatkozó nullaszázalékos vámtételt Norvégia tekintetében határozatlan időre ideiglenesen felfüggesztette. A levélváltás formájában létrejött megállapodásnak megfelelően a Norvégiából származó, a 2202 10 00 és az ex 2202 90 10 KN-kód alá tartozó árucikkek vámmentes behozatala csak a vámmentes vámkontingens határain belül engedélyezhető. A kiosztott vámkontingensen kívüli importokra vámot kell fizetni.

               (4)

               A 1322/2013/EU bizottsági végrehajtási rendelet (6) a vámmentes rendszer időszakos felfüggesztéséről rendelkezett, amelyet az említett vizek és italok Unióba való behozatalára 2014. január 1-je és december 31-e között nem kell alkalmazni, így biztosított az említett áruknak az Unióba való korlátlan vámmentes bejutása.

               (5)

               Az említett vizekre és italokra vonatkozó 2015. évi vámkontingenst a megállapodásnak megfelelően levélváltás formájában létrejött megállapodással kell megnyitni. A szóban forgó termékek tekintetében a legutolsó, 2013-ra vonatkozó éves kontingenst a 1085/2012/EU bizottsági végrehajtási rendelet (7) nyitotta meg. Mivel 2014-re nem nyitottak meg éves kontingenst, helyénvaló a 2015-re vonatkozó kontingenst a 2013-as kontingenssel azonos szinten meghatározni.

               (6)

               A 2454/93/EGK rendelet (8) szabályokat állapít meg a vámkontingensek kezelésére vonatkozóan. A jelen rendelet által megnyitott vámkontingenseket ezekkel a szabályokkal összhangban kell kezelni.

               (7)

               Az ebben a rendeletben előírt intézkedések összhangban vannak az I. mellékletben fel nem sorolt, feldolgozott mezőgazdasági termékek kereskedelmére vonatkozó horizontális kérdésekkel foglalkozó bizottság véleményével,

         ELFOGADTA EZT A RENDELETET:
   1. cikk
   (1)   A mellékletben előírt vámmentes vámkontingens 2015. január 1-jétőldecember 31-ig nyitva áll a mellékletben felsorolt, Norvégiából származó termékekre, a mellékletben meghatározott feltételekkel.
   (2)   Az e rendelet mellékletében szereplő árukra az Európai Gazdasági Közösség és a Norvég Királyság közötti 1973. május 14-i megállapodás 3. jegyzőkönyvében előírt származási szabályok alkalmazandók.
   (3)   A kontingens terjedelmén felül importált mennyiségekre 0,047 EUR/liter preferenciális vámtétel alkalmazandó.
   2. cikk
   A Bizottság az 1. cikk (1) bekezdésében említett uniós vámkontingenst a 2454/93/EGK rendelet 308a., 308b. és 308c. cikkének megfelelően kezeli.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2015. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 22-én.

            a Bizottság részéről

            az elnök

         José Manuel BARROSO

      (1)  HL L 150., 2014.5.20., 1. o.

      (2)  HL L 370., 2004.12.17., 70. o.

      (3)  HL L 171., 1973.6.27., 2. o.

      (4)  HL L 1., 1994.1.3., 3. o.

      (5)  HL L 370., 2004.12.17., 72. o.

      (6)  A Bizottság 2013. december 11-i 1322/2013/EU végrehajtási rendelete az 1216/2009/EK tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes árucikkeknek az Unióba való korlátlan vámmentes bejutásának a 2014. évre történő biztosításáról (HL L 333., 2013.12.12., 68. o.).

      (7)  A Bizottság 2012. november 20-i 1085/2012/EU végrehajtási rendelete az 1216/2009/EK tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Európai Unióba történő behozatalára vonatkozó 2013. évi vámkontingens megnyitásáról (HL L 322., 2012.11.21., 2. o.).

      (8)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).

      MELLÉKLET
      A Norvégiából származó egyes áruknak az Európai Unióba történő behozatalára vonatkozó 2015. évi vámkontingens

                  Tételszám

                  KN-kód

                  Árumegnevezés

                  Kontingensmennyiség

                  09.0709

                  2202 10 00

                              —

                              Víz (beleértve a természetes vagy mesterséges ásványvizet és a szénsavas vizet is) cukor vagy más édesítőanyag hozzáadásával vagy ízesítve

                  17,303 millió liter

                  ex 2202 90 10

                              —

                              Más, cukrot (szacharózt vagy invertcukrot) tartalmazó alkoholmentes ital


title: A Bizottság 1354/2013/EU végrehajtási rendelete ( 2013. december 17. ) a balti-tengeri tőkehalállományokra és az ezen állományok halászatára vonatkozó többéves terv létrehozásáról szóló 1098/2007/EK tanácsi rendelet értelmében az ICES 27 és 28.2 alkörzetnek a 2014-re vonatkozó egyes halászati erőkifejtési korlátozások hatálya alól történő kivonásáról

text:
               18.12.2013

               HU

               Az Európai Unió Hivatalos Lapja

               L 341/34

         A BIZOTTSÁG 1354/2013/EU VÉGREHAJTÁSI RENDELETE
   (2013. december 17.)
   a balti-tengeri tőkehalállományokra és az ezen állományok halászatára vonatkozó többéves terv létrehozásáról szóló 1098/2007/EK tanácsi rendelet értelmében az ICES 27 és 28.2 alkörzetnek a 2014-re vonatkozó egyes halászati erőkifejtési korlátozások hatálya alól történő kivonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a balti-tengeri tőkehalállományokra és az ezen állományok halászatára vonatkozó többéves terv létrehozásáról, a 2847/93/EGK rendelet módosításáról és a 779/97/EK rendelet hatályon kívül helyezéséről szóló, 2007. szeptember 18-i 1098/2007/EK tanács rendeletre (1) és különösen annak 29. cikke (2) bekezdésére,
   mivel:

               (1)

               A balti-tengeri tőkehalállományok tekintetében a halászati erőkifejtési korlátozásokra vonatkozó rendelkezéseket az 1098/2007/EK rendelet állapítja meg.

               (2)

               Az 1098/2007/EK rendelet alapján az 1180/2013/EU tanácsi rendelet (2) II. melléklete a Balti-tenger vonatkozásában 2014-re megállapította a halászati erőkifejtési korlátozásokat.

               (3)

               Az 1098/2007/EK rendelet 29. cikkének (2) bekezdése értelmében a Bizottság az ICES 27 és 28.2 alkörzetet kivonhatja a halászati erőkifejtési korlátozások hatálya alól, amennyiben a tőkehalfogások a legutóbbi jelentéstételi időszakban nem értek el egy meghatározott küszöböt.

               (4)

               Figyelembe véve a tagállamok által benyújtott jelentéseket és a Halászati Tudományos, Műszaki és Gazdasági Bizottság szakvéleményét, az ICES 27 és 28.2 alkörzetet 2014-ben indokolt kivonni a halászati erőkifejtési korlátozások hatálya alól.

               (5)

               Az 1180/2013/EU rendelet 2014. január 1-jétől lesz alkalmazandó. A szóban forgó rendelettel való összhang biztosítása érdekében indokolt előírni, hogy e rendelet is 2014. január 1-jétől legyen alkalmazandó.

               (6)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   Az 1098/2007/EK rendelet 8. cikke (1) bekezdésének b) pontjában és 8. cikkének (3), (4) és (5) bekezdésében foglalt rendelkezések a 2014. év tekintetében nem alkalmazandók az ICES 27 és 28.2 alkörzetre.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2014. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 17-én.

            a Bizottság részéről

            az elnök

         José Manuel BARROSO

      (1)  HL L 248., 2007.9.22., 1. o.

      (2)  A Tanács 2013. november 19-i 1180/2013/EU rendelete a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2014. évre történő meghatározásáról (HL L 313., 2013.11.22., 4. o.).


title: A Bizottság 969/2012/EU végrehajtási rendelete ( 2012. október 19. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               20.10.2012

               HU

               Az Európai Unió Hivatalos Lapja

               L 290/9

         A BIZOTTSÁG 969/2012/EU VÉGREHAJTÁSI RENDELETE
   (2012. október 19.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. október 19-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 1206/2011/EU végrehajtási rendelete ( 2011. november 22. ) az egységes európai égbolton belül légtérellenőrzésre szolgáló légijármű-azonosításra vonatkozó követelmények megállapításáról EGT-vonatkozású szöveg

text:
               23.11.2011

               HU

               Az Európai Unió Hivatalos Lapja

               L 305/23

         A BIZOTTSÁG 1206/2011/EU VÉGREHAJTÁSI RENDELETE
   (2011. november 22.)
   az egységes európai égbolton belül légtérellenőrzésre szolgáló légijármű-azonosításra vonatkozó követelmények megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Légiforgalmi Szolgáltatási Hálózat átjárhatóságáról szóló, 2004. március 10-i 552/2004/EK európai parlamenti és tanácsi rendeletre (átjárhatósági rendelet) (1) és különösen annak 3. cikke (5) bekezdésére,
   mivel:

               (1)

               Az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendelet (keretrendelet) (2) 8. cikkének (1) bekezdésével összhangban a Bizottság megbízást adott az Eurocontrolnak az Európai Légiforgalmi Szolgáltatási Hálózaton (EATMN) belüli légtérellenőrzés végrehajtására és átjárhatóságára vonatkozó követelmények megállapítására. Ez a rendelet a megbízás eredményeként 2010. július 9-én kiadott jelentésen alapul.

               (2)

               A Nemzetközi Polgári Repülési Szervezet (ICAO) eljárásai szerint egyedi légijármű-azonosítást kell bevezetni, mielőtt a légi járművek igénybe vennék a légtérellenőrző rendszert használó légiforgalmi szolgáltatásokat.

               (3)

               A zökkenőmentes működés alapfeltétele a műszeres repülési szabályok szerint általános légi forgalomban közlekedő légi járművek egyértelmű és folyamatos azonosítása az egységes európai égbolt teljes légterében.

               (4)

               A légi járművek egyedi azonosítására alkalmazott módszer jelenleg a másodlagos légtérellenőrző radar-válaszjeladók egyedi kódjainak (SSR kódok) felhasználása, amelyek kiosztása az ICAO eljárásai és az európai régióra vonatkozó léginavigációs terv szerint történik.

               (5)

               Az elmúlt évtizedben tapasztalt forgalomnövekedés miatt rendszeresen előfordul, hogy csúcsidőszakokban nem áll rendelkezésre megfelelő mennyiségű egyedi SSR kód, ezért nem lehet biztosítani a légi járművek egyedi azonosítását az európai légtérben.

               (6)

               A fedélzetről a földre küldött légijármű-azonosító jelek alkalmazásával kapcsolatos kezdeti műveleti képességet harmonizált módon kell biztosítani az egységes európai égbolt légterének meghatározott részében azért, hogy csökkenthető legyen az egyedi SSR kódoknak a légi járművek egyedi azonosítása céljából való felhasználása iránti általános igény.

               (7)

               Az egyedi SSR kódok rendelkezésre állásának optimalizálása érdekében azoknak a léginavigációs szolgáltatóknak, amelyek nem lesznek képesek a fedélzetről a földre küldött légijármű-azonosító jelek feldolgozására, biztosítaniuk kell az SSR kódok légi járműveknek való automatikus kiosztásának továbbfejlesztett és harmonizált képességét.

               (8)

               A fedélzetről a földre küldött légijármű-azonosító jeleknek az egységes európai égbolt teljes légterében való használatára való képességet azért kell biztosítani, hogy a műszeres repülési szabályok szerint általános légi forgalomban közlekedő légi járművek azonosítására szolgáló egyedi SSR kódok iránti igény kielégíthető legyen.

               (9)

               A fedélzetről a földre küldött légijármű-azonosító jelek használata esetén az egyedi SSR kódok kiosztása iránti igény mérséklése a legjobban úgy érhető el, hogy az integrált előzetes repülésiterv-feldolgozó rendszer azonosítja azokat a légi járatokat, amelyek elláthatók megállapodáson alapuló láthatósági kóddal, továbbá hogy a léginavigációs szolgáltatók kiosztják a megállapodáson alapuló láthatósági kódot az arra jogosult légi járatoknak, amennyiben a fedélzetről a földre küldött légijármű-azonosító jelek használatán alapuló azonosítás sikeres.

               (10)

               A fedélzetről a földre küldött légijármű-azonosító jelek egyedi légi járművek azonosítására csak akkor használhatók fel, ha a léginavigációs szolgáltatók telepítik a légtérellenőrző érzékelőket, valamint a légtér-ellenőrzési adatokat feldolgozó és terjesztő rendszerfunkciókat, a repülési adatokat feldolgozó rendszerfunkciókat, a levegő-föld és a föld-föld kommunikációs rendszereket, a légiforgalmi irányítók kijelzőinek funkcióit, továbbá gondoskodnak eljárásokról és a személyzet képzéséről.

               (11)

               Annak mértéke, hogy a léginavigációs szolgáltatók ténylegesen mennyire tudják a fedélzetről a földre küldött légijármű-azonosító jeleket az egyedi SSR kódok kiosztása iránti igény mérséklésére használni, attól függ, hogy a légi járművek mekkora hányada rendelkezik fedélzetről a földre küldött légijármű-azonosító jellel, hogy e légi járművek útvonalainak mekkora hányada található az említett képességet biztosító rendszerek által összefüggően lefedett területen, továbbá hogy a hatékony és biztonságos működés iránti átfogó követelmény teljesül-e.

               (12)

               Ugyanazon SSR kód egynél több légi járműnek való nem szándékolt kiosztása esetén figyelmeztetni kell a légiforgalmi irányítókat a légi járművek esetleges téves azonosításának elkerülése érdekében.

               (13)

               Az átjárhatóság és a zökkenőmentes működés megvalósításához elengedhetetlen, hogy bizonyos eljárásokat az egységes európai égbolt légterében egységesen alkalmazzanak.

               (14)

               Az e rendelet végrehajtása érdekében a berendezéseken és a szolgálatokon végrehajtott bármely módosítást a tagállamoknak az ICAO európai léginavigációs tervébe is át kell vezetniük rendes módosítási eljárás keretében.

               (15)

               Az 549/2004/EK rendelet 1. cikkének (2) bekezdése szerint e rendelet hatályának nem indokolt kiterjednie katonai műveletekre és kiképzésre.

               (16)

               Az üzemeltetés meglévő biztonsági szintjének fenntartása vagy javítása érdekében a tagállamoknak biztosítaniuk kell, hogy az érintett felek a veszélyazonosítást, a kockázatértékelést és -csökkentést magában foglaló biztonsági értékelést végezzenek. Ezen eljárásoknak az e rendelet hatálya alá tartozó rendszerekre történő harmonizált alkalmazása érdekében valamennyi átjárhatósági és végrehajtási követelményre vonatkozóan speciális biztonsági előírásokat kell meghatározni.

               (17)

               Az 552/2004/EK rendelet értelmében az átjárhatósággal kapcsolatos végrehajtási szabályoknak meg kell határozniuk azokat a speciális megfelelőségértékelési eljárásokat, amelyeket a rendszerelemek megfelelőségének vagy alkalmazhatóságának értékeléséhez, illetve a rendszerellenőrzéshez használnak.

               (18)

               Az elsősorban az általános légi forgalomban katonai felügyelet alatt közlekedő légi járműveknek nyújtott légiforgalmi szolgáltatások esetében a közbeszerzéssel kapcsolatos korlátok meggátolhatják e rendelet betartását.

               (19)

               Az e rendeletben előírt intézkedések összhangban vannak az egységes égbolttal foglalkozó bizottság véleményével,

         ELFOGADTA EZT A RENDELETET:
   1. cikk
   Tárgy
   E rendelet meghatározza a légtér-ellenőrzési adatok biztosításában részt vevő rendszerekre, azok rendszerelemeire és a kapcsolódó eljárásokra vonatkozó követelményeket a légi járműveknek az Európai Légiforgalmi Szolgáltatási Hálózaton belüli egyértelmű, folyamatos és egyedi azonosítása érdekében.
   2. cikk
   Hatály
   (1)   Ezt a rendeletet a következő elemekből álló légtér-ellenőrzési láncra kell alkalmazni:

               a)

               légtérellenőrző rendszerek fedélzeti rendszerelemei és a hozzájuk kapcsolódó eljárások;

               b)

               földi légtérellenőrző rendszerek, ezek rendszerelemei és a kapcsolódó eljárások;

               c)

               a légiforgalmi szolgálatok rendszerei és eljárásai, különösen a repülési adatokat feldolgozó rendszerek, a légtér-ellenőrzési adatokat feldolgozó rendszerek és az ember-gép interfészrendszerek;

               d)

               föld-föld és levegő-föld kommunikációs rendszerek, ezek rendszerelemei és a légtér-ellenőrzési adatok terjesztésére szolgáló kapcsolódó eljárások.

         (2)   E rendelet alkalmazandó minden, az általános légi forgalomban üzemelő légi járatra az 551/2004/EK európai parlamenti és tanácsi rendelet (3) 1. cikkének (3) bekezdésében meghatározott légtéren belüli, műszeres repülési szabályoknak megfelelően.
   3. cikk
   Fogalommeghatározások
   E rendelet alkalmazásában az 549/2004/EK rendelet 2. cikke szerinti fogalommeghatározásokat kell alkalmazni.
   E rendelet alkalmazásában továbbá:
   1.   „légijármű-azonosító jel”: betűkből, számjegyekből vagy azok kombinációjából álló csoport, amely megegyezik a levegő-föld összeköttetés során használt légijármű-hívójellel vagy annak kódolt változata, és amelyet a légi jármű azonosítására használnak a légiforgalmi szolgálatok föld-föld összeköttetései során;
   2.   „SSR kód”: a másodlagos légtérellenőrző radarok 4 096 darab azonosító kódjának egyike, amely a légtérellenőrző rendszerek fedélzeti rendszerelemein keresztül továbbítható;
   3.   „egyedi SSR kód”: a másodlagos légtérellenőrző radarok négy számjegyű azonosító kódja, amelynek utolsó két számjegye nem lehet „00”.
   4.   „fedélzetről a földre küldött légijármű-azonosító jel”: a légtérellenőrző rendszerek fedélzeti rendszerelemei által a levegő-föld légtérellenőrző rendszeren keresztül továbbított légijármű-azonosító jel;
   5.   „láthatósági kód”: különleges rendeltetésű, egyedi SSR kód;
   6.   „átrepülő járat”: szomszédos szektorból az adott légtérbe belépő, azon áthaladó és abból szomszédos szektorba távozó légi járat;
   7.   „érkező járat”: szomszédos szektorból az adott légtérbe belépő, azon áthaladó és az abban található célállomáson leszálló légi járat;
   8.   „induló járat”: az adott légtérben található repülőtérről induló, az adott légtéren áthaladó és az abban található repülőtéren leszálló vagy az adott légtérből szomszédos szektorba távozó légi járat;
   9.   „üzemeltető”: olyan személy, szervezet vagy vállalkozás, amely részt vesz, vagy felajánlja részvételét egy légiközlekedési műveletben;
   10.   „kódkiosztási lista”: az SSR kódok tagállamoknak és légiforgalmi szolgálati (ATS) egységeknek való elosztását meghatározó, tagállamok által elfogadott és az ICAO európai régiójának léginavigációs tervében közzétett dokumentum;
   11.   „együttműködésen alapuló légtér-ellenőrzési lánc”: olyan légtér-ellenőrzési lánc, amelynek a légtér-ellenőrzési adatelemek meghatározásához földi és fedélzeti komponenseket is tartalmaznia kell;
   12.   „integrált előzetes repülésiterv-feldolgozó rendszer”: olyan, az Európai Légiforgalmi Szolgáltatási Hálózathoz tartozó rendszer, amelyen keresztül egy, a repülési tervek fogadásával, érvényesítésével és továbbításával foglalkozó központi repülésiterv-feldolgozási és -továbbítási szolgáltatást biztosítanak az e rendelet hatálya alá tartozó légtérben.
   4. cikk
   Végrehajtási követelmények
   (1)   Az I. mellékletben meghatározott légtérben a légiforgalmi szolgáltatások nyújtásáért felelős tagállamok biztosítják azon képesség megvalósítását, amely lehetővé teszi az egyedi légijármű-azonosító jeleknek a fedélzetről a földre küldött légijármű-azonosító jelek felhasználásával végrehajtott azonosítását

               a)

               az adott tagállam meghatározott légterén átrepülő járatok legalább 50 %-ánál és

               b)

               az adott tagállam meghatározott légterébe érkező és onnan induló járatok együttes számának legalább 50 %-ánál.

         (2)   A léginavigációs szolgáltatók biztosítják, hogy az együttműködésen alapuló légtér-ellenőrzési lánc legkésőbb 2020. január 2-ig rendelkezzen az egyedi légijármű-azonosító jeleknek a fedélzetről földre küldött légijármű-azonosító jelek felhasználásával végrehajtott azonosításához szükséges képességgel.
   (3)   A fedélzetről a földre küldött légijármű-azonosító jelek felhasználásával egyedi légijármű-azonosító jeleket azonosító léginavigációs szolgáltatók gondoskodnak arról, hogy megfeleljenek a II. mellékletben meghatározott követelményeknek.
   (4)   Az I. mellékletben meghatározott légtéren kívül egyedi SSR kódok felhasználásával légijármű-azonosító jeleket azonosító léginavigációs szolgáltatók gondoskodnak arról, hogy megfeleljenek a III. mellékletben meghatározott követelményeknek.
   (5)   A léginavigációs szolgáltatók biztosítják, hogy:

               a)

               telepítésre kerülnek azok a 2. cikk (1) bekezdésének b), c) és d) pontjában említett rendszerek, amelyek az e cikk (3) és (4) bekezdésében foglalt követelmények megvalósításához szükségesek;

               b)

               kialakításra kerülnek azok a 2. cikk (1) bekezdésének b), c) és d) pontjában említett rendszerek vagy eljárások, amelyek felhívják a légiforgalmi irányítók figyelmét az akaratlanul többször kiosztott SSR kódokra.

         (6)   A tagállamok biztosítják, hogy:

               a)

               a légtérrészek bejelentésre kerülnek a II. melléklet 1. pontjában említett, repülési tervek feldolgozásával és szétosztásával foglalkozó központi szolgálatnál az e cikk (1) és (2) bekezdésében és az e bekezdés b) pontjában foglalt követelmények támogatása érdekében;

               b)

               az integrált előzetes repülésiterv-feldolgozó rendszer minden érintett léginavigációs szolgáltatót informál azokról a légi járatokról, amelyek a c) pontban említett láthatósági kódban részesülhetnek;

               c)

               az összes tagállam által elfogadott és az európai harmadik országokkal egyeztetett önálló láthatósági kódot kizárólag azon légi jármű esetében kell kiosztani, amelynél az egyedi légijármű-azonosítás a fedélzetről a földre küldött légijármű-azonosító jelek alkalmazásával valósul meg.

         5. cikk
   Biztonsági követelmények
   (1)   A tagállamok biztosítják, hogy a 2. cikk (1) bekezdésének b), c) és d) pontjában említett meglévő rendszerek módosítását vagy új rendszerek bevezetését megelőzően az érintett felek biztonsági értékelést készítsenek, amely magában foglalja a veszélyazonosítást, a kockázatértékelést és -csökkentést is.
   (2)   A IV. mellékletben meghatározott követelmények az (1) bekezdésben említett értékelés során minimumkövetelményeknek tekintendők.
   6. cikk
   A rendszerelemek megfelelősége vagy használatra való alkalmassága
   Az 552/2004/EK rendelet 5. cikkében meghatározott EK-megfelelőségi vagy -alkalmazhatósági nyilatkozat kibocsátását megelőzően az e rendelet 2. cikkének (1) bekezdésében említett rendszerek rendszerelemeinek gyártói vagy a gyártóknak az Unióban székhellyel rendelkező felhatalmazott képviselői az V. mellékletben meghatározott követelményekkel összhangban értékelik e rendszerelemek megfelelőségét vagy használatra való alkalmasságát.
   Azonban a 216/2008/EK európai parlamenti és tanácsi rendeletnek (4) megfelelő tanúsítási eljárások a rendszerelemekre nézve a megfelelőségértékelés szempontjából elfogadható eljárásnak tekinthetők, amennyiben tartalmazzák az e rendeletben foglalt végrehajtási és biztonsági követelményeknek való megfelelés bizonyítékait.
   7. cikk
   Rendszerellenőrzés
   (1)   Azok a léginavigációs szolgáltatók, amelyek bizonyítják, illetve bizonyították, hogy megfelelnek a VI. mellékletben meghatározott feltételeknek, a VII. melléklet A. részében meghatározott követelményekkel összhangban lefolytatják a 2. cikk (1) bekezdésének b), c) és d) pontjában említett rendszerek ellenőrzését.
   (2)   Azok a léginavigációs szolgáltatók, amelyek nem tudják bizonyítani, hogy megfelelnek a VI. mellékletben meghatározott feltételeknek, szerződés keretében egy bejelentett szervnek adják át a 2. cikk (1) bekezdésének b), c) és d) pontjában említett rendszerek ellenőrzésének feladatát. Az ellenőrzést a VII. melléklet B. részében meghatározott követelményekkel összhangban kell elvégezni.
   (3)   A 216/2008/EK rendeletnek megfelelő tanúsítási eljárások a rendszerellenőrzés szempontjából elfogadható eljárásnak tekinthetők, amennyiben tartalmazzák az e rendeletben foglalt, alkalmazandó végrehajtási és biztonsági követelményeknek való megfelelés bizonyítékait.
   8. cikk
   Léginavigációs szolgáltatókra vonatkozó további követelmények
   (1)   A léginavigációs szolgáltatók biztosítják, hogy az érintett személyzet valamennyi tagja tisztában legyen az e rendeletben foglalt követelményekkel és kellőképpen képzett a munkaköre ellátásához.
   (2)   A léginavigációs szolgáltatók:

               a)

               kidolgozzák és gondozzák a szükséges utasításokat és információkat tartalmazó üzemeltetési kézikönyveket annak érdekében, hogy lehetővé tegyék az érintett személyzet számára e rendelet alkalmazását;

               b)

               biztosítják, hogy az a) pontban említett kézikönyvek elérhetők és naprakészek legyenek, valamint hogy frissítésük és terjesztésük során megfelelő minőségirányítást és dokumentumkonfiguráció-szervezést alkalmazzanak;

               c)

               biztosítják, hogy a munkamódszerek és az üzemeltetési eljárások összhangban legyenek e rendelettel.

         9. cikk
   Üzemeltetőkre vonatkozó további követelmények
   (1)   Az üzemeltetők megteszik a szükséges intézkedéseket annak biztosítására, hogy a légtérellenőrző berendezéseket működtető és karbantartó személyzet ismerje e rendelet vonatkozó előírásait, hogy munkaköri feladataik ellátásához kellő képzettséggel rendelkezzék, illetve hogy a berendezések használatára vonatkozó utasítások rendelkezésre álljanak a pilótafülkében.
   (2)   Az üzemeltetők megteszik a szükséges intézkedéseket a fedélzetről a földre küldött légijármű-azonosító jelek légi járművön történő rendelkezésre bocsátásának biztosítása érdekében, amennyiben azokra a 4. cikk (1) és (2) bekezdése szerint üzemszerűen szükség van.
   (3)   Az üzemeltetők biztosítják, hogy a (4) bekezdésben említett, a fedélzetről a földre küldött légijármű-azonosító jel meghatározása megfelel az 1033/2006/EK bizottsági rendelet (5) mellékletének 2. pontjában említett repülési terv 7., „légijármű-azonosító jel” pontjának.
   (4)   A (2) bekezdésben említett, a fedélzetről a földre küldött légijármű-azonosító jelek repülés közbeni módosítására képes légi járművek üzemeltetői biztosítják, hogy a fedélzetről a földre küldött légijármű-azonosító jelek repülés közben ne változzanak, hacsak a léginavigációs szolgáltató ezt nem kéri.
   10. cikk
   Tagállamokra vonatkozó további követelmények
   A tagállamok biztosítják az e rendeletnek való megfelelést, beleértve a vonatkozó információk nemzeti légiközlekedési tájékoztató kiadványokban történő közzétételét.
   11. cikk
   Mentességek
   (1)   Azon megközelítési területek esetében, ahol a légiforgalmi szolgáltatásokat katonai felügyelet alatt biztosítják vagy katonai egységek nyújtják, és abban az esetben, ha a közbeszerzéssel kapcsolatos korlátok megakadályozzák a 4. cikk (2) bekezdésben foglaltak teljesítését, a tagállamok legkésőbb 2017. január 31-ig értesítik a Bizottságot a fedélzetről a földre küldött légijármű-azonosító jeleknek való megfelelés időpontjáról, amely 2025. január 2-nél nem lehet későbbi.
   (2)   A Bizottság a hálózatkezelővel folytatott egyeztetést követően, legkésőbb 2018. december 31-ig felülvizsgálhatja az (1) bekezdés szerint közölt mentességeket, amelyek jelentős hatást gyakorolhatnak az Európai Légiforgalmi Szolgáltatási Hálózatra (EATMN).
   12. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. február 9-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. november 22-én.

            a Bizottság részéről

            az elnök

         José Manuel BARROSO

      (1)  HL L 96., 2004.3.31., 26. o.

      (2)  HL L 96., 2004.3.31., 1. o.

      (3)  HL L 96, 2004.3.31., 20. o.

      (4)  HL L 79., 2008.3.19., 1. o.

      (5)  HL L 186., 2006.7.7., 46. o.

      I. MELLÉKLET

         A 4. cikk (1) és (4) bekezdésében említett légtér

      A 4. cikk (1) és (4) bekezdésében említett légtér a következő repüléstájékoztató körzeteket (FIR) és magaslégtéri repüléstájékoztató körzeteket (UIR) foglalja magában:

                  (1)

                  Wien FIR;

                  (2)

                  Praha FIR;

                  (3)

                  Brussels FIR/UIR;

                  (4)

                  Bordeaux, Brest, Marseille, Paris és Reims FIR-ek, valamint a France UIR;

                  (5)

                  Bremen, Langen és Munchen FIR-ek, valamint a Hannover és Rhein UIR-ek;

                  (6)

                  Athinai FIR és Hellas UIR;

                  (7)

                  Budapest FIR;

                  (8)

                  Brindisi FIR/UIR, Milano FIR/UIR és Roma FIR/UIR;

                  (9)

                  Amszterdam FIR;

                  (10)

                  Bucharest FIR.

      II. MELLÉKLET

         A 4. cikk (3) bekezdésében említett végrehajtási követelmények

                  1.

                  A repülési tervek feldolgozásával és szétosztásával foglalkozó központi szolgálattal az integrált előzetes repülésiterv-feldolgozó rendszerbe való bevitel céljából közölni kell azokat a légtérrészeket, ahol az egyedi légijármű-azonosító jel azonosítása a fedélzetről a földre küldött légijármű-azonosító jelek felhasználásával történik.

                  2.

                  Amennyiben nem a 3. pontban meghatározott feltételek egyikét kell alkalmazni, akkor a 4. cikk (6) bekezdésének c) pontja szerinti láthatósági kódot ki kell osztani az induló légi járműveknek vagy az olyan légi járműveknek, amelyek esetében a 6. pont szerint kódváltoztatást kell végrehajtani, ha a következő feltételek alkalmazandóak:

                              a)

                              a fedélzetről a földre küldött légijármű-azonosító jel megegyezik a repülési terv adott légi járműre vonatkozó bejegyzésével;

                              b)

                              az integrált előzetes repülésiterv-feldolgozó rendszer jelezte, hogy a légi jármű láthatósági kódban részesülhet.

                  3.

                  A 2. pontban említett légi jármű nem kaphat láthatósági kódot, amennyiben az alábbi feltételek bármelyike alkalmazandó:

                              a)

                              a léginavigációs szolgáltató egyedi SSR kódok légi járműveknek történő kiosztását megkövetelő vészhelyzeti intézkedéseket léptetett életbe, amely a földi légtérellenőrző érzékelők váratlan leállását tapasztalja;

                              b)

                              rendkívüli katonai vészhelyzeti intézkedések szükségessé teszik, hogy a léginavigációs szolgáltatók egyedi SSR kódokat osszanak ki a légi járműveknek;

                              c)

                              a 4. cikk (6) bekezdésének c) pontja szerinti láthatósági kódra jogosult légi jármű az 1. pontban említett légtérrészből kilép vagy egyéb módon kényszerül elhagyni azt.

                  4.

                  Azoknak a légi járműveknek, amelyek nem kapnak a 4. cikk (6) bekezdésének c) pontja szerinti láthatósági kódot, SSR kódot kell kiosztani a tagállamok által elfogadott és az európai harmadik országokkal egyeztetett kódkiosztási lista alapján.

                  5.

                  Amikor a légi jármű SSR kódot kap, a lehető leghamarabb ellenőrizni kell, hogy a pilóta által beállított SSR kód megegyezik-e a légi járatnak kiosztott kóddal.

                  6.

                  A szomszédos államok léginavigációs szolgáltatói között átadásra kerülő légi járműveknek kiosztott SSR kódok esetében automatikusan ellenőrizni kell, hogy a kiosztott SSR kódot meg lehet-e tartani a tagállamok által elfogadott és az európai harmadik országokkal egyeztetett kódkiosztási lista alapján.

                  7.

                  Az egyedi SSR kódok felhasználásával légijármű-azonosító jeleket azonosító szomszédos léginavigációs szolgáltatókkal hivatalos megállapodást kell kötni, amely legalább a következőket tartalmazza:

                              a)

                              a szomszédos országok léginavigációs szolgáltatói kötelesek a légi járműveket úgy átadni, hogy azok rendelkeznek a tagállamok által elfogadott és az európai harmadik országokkal egyeztetett kódkiosztási lista alapján kiosztott ellenőrzött, egyedi SSR kóddal;

                              b)

                              az átvevő egységet kötelező értesíteni a légtérellenőrző rendszerek fedélzeti rendszerelemeinek működésében tapasztalt rendellenességekről.

      III. MELLÉKLET

         A 4. cikk (4) bekezdésében említett végrehajtási követelmények

      Az SSR kódok kiosztására szolgáló egyedi rendszereknek a következő képességekkel kell rendelkezniük:

                  a)

                  az SSR kódokat automatikusan kell kiosztani a légi járműnek a tagállamok által elfogadott és az európai harmadik országokkal egyeztetett kódkiosztási lista alapján;

                  b)

                  a szomszédos államok léginavigációs szolgáltatói között átadásra kerülő légi járműveknek kiosztott SSR kódok esetében ellenőrizni kell, hogy a kiosztott SSR kódot meg lehet-e tartani a tagállamok által elfogadott és az európai harmadik országokkal egyeztetett kódkiosztási lista alapján;

                  c)

                  az SSR kódokat eltérő kategóriákba kell sorolni a megkülönböztetett kódkiosztás lehetővé tétele érdekében;

                  d)

                  a c) pontban említett eltérő kategóriákba tartozó SSR kódokat a légi járatok útirányai alapján kell kiosztani;

                  e)

                  ugyanazon SSR kód többszöri, egyidejű kiosztása azon légi járatok számára lehetséges, amelyek útvonala nem keresztezi egymást.

      IV. MELLÉKLET

         Az 5. cikkben említett követelmények

                  1.

                  A 4. cikk (3) és (4) bekezdésében, (5) bekezdésének b) pontjában valamint (6) bekezdésében meghatározott végrehajtási követelmények.

                  2.

                  A 9. cikk (1), (2), (3) és (4) bekezdésében meghatározott további követelmények.

      V. MELLÉKLET

         A 6. cikk szerinti rendszerelemek megfelelőségének vagy alkalmazhatóságának értékelésére vonatkozó követelmények

                  1.

                  A megfelelőség ellenőrzésére irányuló tevékenységeknek bizonyítaniuk kell a rendszerelemek e rendelet alkalmazandó követelményeinek való megfelelését vagy alkalmazhatóságát a rendszerelem tesztkörnyezetben való működése során.

                  2.

                  A gyártó a megfelelőség értékelésével kapcsolatos tevékenységeket irányítja, különösen:

                              a)

                              meghatározza a megfelelő tesztkörnyezetet,

                              b)

                              ellenőrzi, hogy a tesztterv leírja-e a rendszerelemeket a tesztkörnyezetben,

                              c)

                              ellenőrzi, hogy a tesztterv figyelembe veszi-e az összes alkalmazandó követelményt,

                              d)

                              biztosítja a műszaki dokumentáció és a tesztterv következetességét és minőségét,

                              e)

                              megtervezi a teszt megszervezését, a személyzetet, a tesztelési platform installációját és konfigurálását,

                              f)

                              elvégzi a vizsgálatokat és teszteket a teszttervnek megfelelően,

                              g)

                              jelentést készít a vizsgálatok és a tesztek eredményeiről.

                  3.

                  A gyártónak biztosítania kell, hogy a 6. cikkben említett, tesztkörnyezetbe integrált rendszerelemek teljesítik az e rendeletben meghatározott alkalmazandó követelményeket.

                  4.

                  A megfelelőség vagy alkalmazhatóság ellenőrzésének befejezésekor a gyártónak saját felelősségére ki kell állítania az EK-megfelelőségi vagy -alkalmazhatósági nyilatkozatot, amelyben feltünteti különösen e rendelet azon alkalmazandó követelményeit, amelyeknek a rendszerelemek megfelelnek, illetve a kapcsolódó alkalmazhatósági feltételeket az 552/2004/EK rendelet III. mellékletének 3. pontjával összhangban.

      VI. MELLÉKLET

         A 7. cikk (1) és (2) bekezdésében említett feltételek

                  1.

                  A léginavigációs szolgáltatónak a szervezeten belül olyan működő jelentési módszerekkel kell rendelkeznie, amelyek biztosítják és bizonyítják az ellenőrzési tevékenységekkel kapcsolatos döntés pártatlanságát és függetlenségét.

                  2.

                  A léginavigációs szolgáltatónak biztosítania kell, hogy az ellenőrzési folyamatokban részt vevő személyzet a lehető legnagyobb szakmai tisztességgel és legmagasabb fokú műszaki hozzáértéssel végezze el az ellenőrzéseket, és mentes legyen minden, a döntését vagy az ellenőrzések eredményét befolyásoló – különösen pénzügyi jellegű – nyomástól vagy ösztönzéstől, különösen az olyan személyek vagy csoportok által gyakorolt nyomástól vagy ösztönzéstől, akiket/amelyeket az ellenőrzések eredménye érinthet.

                  3.

                  A léginavigációs szolgáltatónak biztosítania kell, hogy az ellenőrzési folyamatokban részt vevő személyzet hozzáférjen azokhoz a berendezésekhez, amelyek segítségével megfelelően el tudja végezni a szükséges ellenőrzéseket.

                  4.

                  A léginavigációs szolgáltatónak biztosítania kell, hogy az ellenőrzési folyamatokban részt vevő személyzet előzetesen részesüljön megfelelő műszaki és szakmai képzésben, rendelkezzen kellő ismeretekkel az ellenőrizendő követelményekkel kapcsolatban, jártas legyen az ilyen műveletekben, és képes legyen az ellenőrzések elvégzését bizonyító nyilatkozatok, feljegyzések és jelentések elkészítésére.

                  5.

                  A léginavigációs szolgáltatónak biztosítania kell, hogy az ellenőrzési folyamatokban részt vevő személyzet képes legyen pártatlanul elvégezni az ellenőrzéseket. A személyzet javadalmazása nem függhet az elvégzett ellenőrzések számától vagy az ellenőrzések eredményeitől.

      VII. MELLÉKLET
      A.   RÉSZ

         A 7. cikk (1) bekezdése szerinti rendszerellenőrzésre vonatkozó követelmények

                  1.

                  A 2. cikk (1) bekezdésének b), c) és d) pontjában meghatározott rendszerek ellenőrzésének bizonyítania kell, hogy a rendszerek megfelelnek e rendelet átjárhatósági, végrehajtási és biztonsági követelményeinek egy olyan vizsgálati környezetben, amely leképezi a rendszerek működési körülményeit.

                  2.

                  Az 2. cikk (1) bekezdésének b), c) és d) pontjában meghatározott rendszerek ellenőrzését az általánosan alkalmazott megfelelő teszteljárásokkal összhangban kell végrehajtani.

                  3.

                  A 2. cikk (1) bekezdésének b), c) és d) pontjában meghatározott rendszerek ellenőrzéséhez használt teszteszközöknek rendelkezniük kell a megfelelő funkciókkal.

                  4.

                  A 2. cikk (1) bekezdésének b), c) és d) pontjában meghatározott rendszerek ellenőrzése során jönnek létre az 552/2004/EK rendelet IV. mellékletének 3. pontjában előírt műszaki dokumentáció egyes elemei, többek között a következő elemek:

                              a)

                              a kivitelezés leírása,

                              b)

                              a rendszer üzembe helyezését megelőzően lefolytatott vizsgálatokról és tesztekről szóló jelentés.

                  5.

                  A léginavigációs szolgáltató irányítja az ellenőrzéssel kapcsolatos tevékenységeket, és ennek keretében:

                              a)

                              meghatározza a megfelelő működési és műszaki értékelési környezetet, amely leképezi a működési körülményeket,

                              b)

                              ellenőrzi, hogy a tesztterv leírja-e a 2. cikk (1) bekezdésének b), c) és d) pontjában meghatározott rendszerek működési és műszaki értékelési környezetben tesztelt rendszerbe való integrálását,

                              c)

                              ellenőrzi, hogy a tesztterv figyelembe veszi-e e rendelet valamennyi vonatkozó végrehajtási és biztonsági követelményét,

                              d)

                              biztosítja a műszaki dokumentáció és a tesztterv következetességét és minőségét,

                              e)

                              megtervezi a teszt megszervezését, a szükséges személyzetet, a tesztelési platform telepítését és konfigurálását,

                              f)

                              elvégzi a teszttervben meghatározott vizsgálatokat és teszteket,

                              g)

                              jelentést készít a vizsgálatok és a tesztek eredményeiről.

                  6.

                  A léginavigációs szolgáltatók biztosítják, hogy a 2. cikk (1) bekezdésének b), c) és d) pontjában meghatározott, funkcionális értékelési környezetben tesztelt rendszerek teljesítik az e rendeletben meghatározott végrehajtási és biztonsági követelményeket.

                  7.

                  A megfelelőség ellenőrzésének elvégzése után a léginavigációs szolgáltatóknak ki kell állítaniuk a rendszerekre vonatkozó EK-megfelelőségi nyilatkozatot, és az 552/2004/EK rendelet 6. cikkében meghatározottak szerint, a műszaki dokumentációval együtt azt be kell nyújtaniuk a nemzeti felügyeleti hatóságnak.

            B.   RÉSZ

         A 7. cikk (2) bekezdése szerinti rendszerellenőrzésre vonatkozó követelmények

                  1.

                  A 2. cikk (1) bekezdésének b), c) és d) pontjában meghatározott rendszerek ellenőrzésének bizonyítania kell, hogy a rendszerek megfelelnek e rendelet végrehajtási és biztonsági követelményeinek egy olyan vizsgálati környezetben, amely leképezi a rendszerek működési körülményeit.

                  2.

                  A 2. cikk (1) bekezdésének b), c) és d) pontjában meghatározott rendszerek ellenőrzését az általánosan alkalmazott megfelelő teszteljárásokkal összhangban kell végrehajtani.

                  3.

                  A 2. cikk (1) bekezdésének b), c) és d) pontjában meghatározott rendszerek ellenőrzéséhez használt teszteszközöknek rendelkezniük kell a megfelelő funkciókkal.

                  4.

                  A 2. cikk (1) bekezdésének b), c) és d) pontjában meghatározott rendszerek ellenőrzése során jönnek létre az 552/2004/EK rendelet IV. mellékletének 3. pontjában előírt műszaki dokumentáció egyes elemei, többek között a következő elemek:

                              a)

                              a kivitelezés leírása,

                              b)

                              a rendszer üzembe helyezését megelőzően lefolytatott vizsgálatokról és tesztekről szóló jelentés.

                  5.

                  A léginavigációs szolgáltató meghatározza azt a megfelelő működési és műszaki értékelési környezetet, amely megfelel a működési környezetnek, és megbíz egy bejelentett szervet az ellenőrzési tevékenységek elvégzésével.

                  6.

                  A bejelentett szerv irányítja az ellenőrzési tevékenységeket és különösen:

                              a)

                              ellenőrzi, hogy a tesztterv leírja-e a 2. cikk (1) bekezdésének b), c) és d) pontjában meghatározott rendszerek működési és műszaki értékelési környezetben tesztelt rendszerbe való integrálását,

                              b)

                              ellenőrzi, hogy a tesztterv figyelembe veszi-e e rendelet valamennyi vonatkozó végrehajtási és biztonsági követelményét,

                              c)

                              biztosítja a műszaki dokumentáció és a tesztterv következetességét és minőségét,

                              d)

                              megtervezi a teszt megszervezését, a szükséges személyzetet, a tesztelési platform telepítését és konfigurálását,

                              e)

                              elvégzi a teszttervben meghatározott vizsgálatokat és teszteket,

                              f)

                              jelentést készít a vizsgálatok és a tesztek eredményeiről.

                  7.

                  A bejelentett szerv biztosítja, hogy a 2. cikk (1) bekezdésének b), c) és d) pontjában meghatározott, funkcionális értékelési környezetben tesztelt rendszerek teljesítik az e rendeletben meghatározott végrehajtási és biztonsági követelményeket.

                  8.

                  Az ellenőrzési feladatok megfelelő elvégzését követően a bejelentett szerv az általa elvégzett feladatokkal kapcsolatban megfelelőségi bizonyítványt állít ki.

                  9.

                  Ezután a léginavigációs szolgáltató a rendszerek ellenőrzésére vonatkozó EK-megfelelőségi nyilatkozatot állít ki, amelyet a műszaki dokumentációval együtt benyújt a nemzeti felügyeleti hatóságnak az 552/2004/EK rendelet 6. cikkében foglaltak szerint.